z a p i s n i k
 9. SEJE IZVRŠNEGA ODBORA NTZS, 
dne 09.11.2010, ob 16.00 uri ZŠD Krim Galjevica.
Prisotni člani IO:  Marjan Hribar, Matija Krnc, Božo Šetina, Igor Petrovčič, Janez Bončina, Igor Novel, Peter Žibrat, Boštjan Tancer, Robert Smodiš, Janez Pezelj;
Ostali:
Danijel Šarlah, Sajda Slatinšek, Igor Varl (predsednik NO); 
Opravičili:
Branko Mihorko, Jure Koščak;
Odsoten: 
Mitja Horvat;
Predlagan naslednji dnevni red:

Predlagani dnevni red:
1. Pregled in potrditev zapisnikov
2. Vmesno finančno poročilo
3. Sprejem finančnega plana NTZS za leto 2011

4.Implementacija Strategije NTZS
5.Imenovanje selektorja za članice

6.Predlog za kandidature v Skupščini OKS

7.Potrditev programa reprezentanc za sezono 2010/2011
8.Tekoče zadeve 
- interpretacija ankete Izkaznica tekmovalca

- dopolnitev poročila s priprav, Bojan Rak

- potrditev organizatorjev razpisanih turnirjev
- potrditev spremembe Pravilnika o pokalnem tekmovanju
9.Razno

Sejo je odprl podpredsednik NTZS Robert Smodiš.
Sklepčnost je zagotovljena (prisotnih 10 članov).
Podpredsednik je najprej pozdravil vse prisotne in se zahvalil za prisotnost kljub velikim obveznostim, ki jih ta čas prinaša. Ugotovil je, da so vsi člani IO prejeli gradivo in začel s prvo točko dnevnega reda.
G. Šetina omeni, da pod točko 4. Imenovanje selektorja za članice ni bilo nobenega gradiva saj je to, kar je v gradivu, samo dopis iz junija meseca. G. Smodiš meni, da lahko to smatramo kot gradivo, saj je to predstavitev kandidatke za selektorja. 

Dnevni red  je bil soglasno sprejet.

ADD 1  G. Smodiš odpre razpravo k 1. točki dnevnega reda.
G. Bončina opomni, da še vedno ni popravljen zapisnik VII. seje IO in prosi, da se to popravi. 
G. Smodiš prosi, da g. Bončina formulira, kako bi moral biti zapisnik zapisan. Ga. Slatinšek pojasni, da sta z g. Šarlahom po VIII. seji IO še enkrat poslušala zvočni zapis seje in ugotovila, da je zapisnik pravilno zapisan po zvočnem zapisu in doda, da bo zvočni zapis poslala tudi drugim in po potrebi spremenila zapisnik. G. Smodiš predlaga, da se g. Bončini pošlje zvočni zapis in nato naj pošlje pisno formulira zapis oz. tolmačenje.

G. Šetina predlaga dopolnitev zapisnika zadnje seje v točki 3. Tekoče zadeve in sicer v: g. Šetina predlaga, da se s pravilnikom uredi plačevanje prevozov tudi za igralke in igralce, ki igrajo v tujini in se udeležujejo reprezentančnih akcij.   
G. Šetina predlaga tudi popravek v tej točki tudi v njegovi izjavi in sicer:  G. Šetina omeni, da pogoji za trening na pripravah v Velenju niso bili najboljši.

Ga. Slatinšek še doda, da se strinja da pogoji niso bili najboljši, ampak v danem trenutku in omejenem času izvedba priprav ni bila mogoča nikjer drugje.

G. Bončina opozori, da ni zapisan njegov glas proti za 2. sklepu saj je mnenja, da je nagradni sklad za tour turnirje potreben in se mu ne zdi pošteno do igralcev in do njih samih, da sedaj nagradnega sklada ni. 
Ga. Slatinšek odgovori, da bodo preverili in zapisnik temu primerno popravili. 
G. Novel pove, da smo se o tem že veliko pogovarjali in da je dejstvo, da smo se takrat vsi strinjali, da je nagradni sklad potreben, vendar ko je bil nam mizi dejanski predlog smo opozarjali, da klubi  ne bodo zmogli sodelovati v nagradnem skladu. 

G. Smodiš doda, da je bil razpis za tour turnirje z nagradnim skladom  izveden, prijav ni bilo, skratka, če klubi, v katerih igrajo tudi igralci, ki so si želeli nagrade, ne morejo organizirati tekmovanja in sprejeti tega pogoja se mu zdi, da je bil naslednji logičen korak razpis brez nagradnega sklada. Za izvedbo ni bil problem v tehnični izpeljavi plačil ampak to, da ni bilo prijav za izvedbo tekmovanja. 
G. Novel doda, da prijav ni bilo zato, ker klubi niso sprejeli to, da bodo mogli delno pokriti nagradni sklad turnirja. Njegov predlog je, da bi morala zveza poiskati  denar za nagradni sklad. 
G. Smodiš upa, da bo v prihodnosti lahko zveza s svojimi promocijskimi aktivnostmi lahko zagotavljala takšen budžet, da bomo lahko pokrili vsa tekmovanja. Je mnenja, da so kljub vsemu ravnali prav, da so sprejeli pobudo igralcev, se potrudili, da ta pobuda pride v razpis, žal so klubi v težki situaciji, vendar kljub temu misli, da je to bila prava pot. 
G. Šetina želi, da se aktivnosti v zvezi s tem morajo nadaljevati, da bomo za naslednjo sezono zagotovili izvedbo tekmovanja.
G. Šetina še pove zakaj je bil proti 1. sklepu korespondenčne seje. In sicer po njegov mnenju imamo veljavne Propozicije za pokalno tekmovanje zdaj pa sprejemamo še Pravila igranja, kjer je večina stvari enakih. V prehodnih ooločbah pa ni nikjer zapisano, da ta Pravila igranja nadomeščajo Propozicije. Nasprotuje pa sprejemanju takšnih zadev na korespondenčnih sejah, saj je po njegovem mnenju potrebna diskusija. Predlaga ustanovitev komisije za statut in normativne pravne akte, ki bi določila enotno metodologijo priprav Pravilnikov. 
G. Smodiš se strinja z g. Šetino glede sprejemanja takšnih zadev na korespondenčnih sejah vendar opozori na dejstvo, da imamo možnost podajati svoje predloge, ko se Pravilniki oblikujejo vendar se na poziv člani ne odzivajo. 

G. Smodiš in g. Novel predlaga dopolnitev 1. člena v Pravilih igranja v točki tekoče zadeve.
Sklep 1: Po dopolnitvah sta bila zapisnika VIII. redne seje ter 10. korespondenčne seje sprejeta.
ADD 2  V točki o vmesnem finančnem poročilu je g. Šarlah seznanil prisotne o trenutnem finančnem stanju in predvidenih izdatkih do konca leta. Seznani člane IO, da je v pripravi prijava na razpis fundacije za šport, vendar opozori, da je to sofinanciranje in ne financiranje ter možne likvidnostne težave zaradi zakasnitve izplačila sredstev pridobljenih na razpisu. 
Opozori tudi na sredstva, ki so na voljo za meritve in jih je potrebno izkoristiti do konca leta.

G. Smodiš predlaga, da pisarna pošlje klubom poziv, da se prijavijo za meritve in da se ta sredstva izkoristijo.
G. Šarlah predlaga, da ta razpis gre preko Strokovnega sveta NTZS. 

G. Hribar pove, da lahko ugotovimo, da je program 2010, ki smo ga vsi skupaj izpeljali bil izredno vsebinsko bogat in zelo usmerjen k uresničevanju ciljev, ki smo si jih zadali, predvsem na tekmovalnem področju. Predlaga, da pisarna pripravi celovit finančni načrt za naslednje leto zaradi lažjega reševanja likvidnostnih težav v prvih mesecih v letu, ki pa je potreben tudi za vse razpise. Predlaga, da gremo v najvišji meri v vse razpise, saj bomo tako oplemenitili lastna sredstva. Glede sredstev za meritve pa je mnenja, da je potrebno, da selektorji najprej povedo kaj potrebujejo iz tega budžeta za svoje igralce. Zaprosi g. Bončino, da prevzame to nalogo in kontaktira selektorje glede meritev. 
G. Bončina pove, da so v lanskem programu bile začrtane meritve. Ene so bil izvedene novembra 2009 na Muti, v letošnjem letu jih ni bilo. Sam ne ve kaj vse iz tega denarja izhaja ali so samo testiranja ali še kaj drugega. 

G. Pezelj vpraša, če tudi klubi kandidirajo na omenjene razpise. Je mnenja, da bi bilo dobro razmišljati v smeri izobraževanja za klube glede prijav na državne in lokalne razpise. 

G. Bončina odgovori, da na razpis Fundacije za šport lahko kandidirajo samo nacionalne panožne športne zveze. 
Sklep 2: Izvršni odbor NTZS je seznanjen z vmesnim finančnim poročilom  NTZS. 
ADD 3    Obravnava in sprejem finančnega načrta za leto 2011.
Članom I.O. je bilo predloženo gradivo finančnega načrta za leto 2011. Po razpravi, ki so jo imeli člani, so se vsi strinjali s finančnim programom za 2011. 
Sklep 3: Izvršni odbor NTZS sprejema finančni načrt za leto 2011. 
ADD 4 Pri tej točki predsednik pove, da smo Strategijo NTZS sprejeli na zadnji skupščini, težji del strategije pa je po njegovem sama implementacija. Besedo preda Sajdi Slatinšek.
Ga. Slatinšek predstavi načrt implementacije Strategije NTZS, ki so ga člani Izvršnega odbora prejeli v gradivu za sejo.

G. Hribar odpre razpravo na točko Implementacije Strategije NTZS.

G. Novel vpraša, če smo sprejeli kdaj sklep, da je slogan NTZS Rad imam ping pong.

G. Hribar odgovori, da  bi lahko natečaj za slogan objavili v Beli žogici. 
G. Pezelj predlaga kot medijskega partnerja radio Veseljak. Predlaga tudi, da bi kontaktirali novinarja Ekipe g. Miha Štamcarja, ki je bil aktiven tudi pri Beli žogici v preteklosti. 
G. Hribar omeni, da smo zadnje čase zelo dobro zastopani v medijih, omeni sprejem za reprezentanco za invalide in jim še enkrat čestita za doseženi uspeh. 

G. Krnc vpraša kako je rešeno vprašanje glede avtorskih pravic logotipa in celostne podobe NTZS. 

Ga. Slatinšek odgovori, da se te zadeve urejajo in da smo vedno z vsemi pripravljeni sodelovati tako tudi z izdelovalcem logotipa g. Krnc Gorazdom. Vse aktivnosti prenosa avtorskih pravic oziroma izdelovanjem novega logotipa so v teku. 

G. Novel vpraša od kod bomo dobili ta denar za financiranje implementacije strategije NTZS? Opozori še, da je to delna implementacija Strategije, da ni še vpeljan organigram in kako ga bomo vpeljali, pove, da je skeptičen nad vsoto denarja saj se boji, da bodo te aktivnosti pahnile zvezo v minus.

G. Hribar se strinja s tem razmišljanjem in meni, da je to razmišljanje nujno preden se podpiše kakršnakoli pogodba in sam ne bi naredil nič takšnega, kar bi ogrozilo delovanje zveze. Sam ima pomisleke glede dinamike uresničevanja vendar omeni, da smo v sami Strategiji predvideli približne izdatke po posameznih letih in pojasni, da bomo poskušali za uresničevanje posameznih projektov dobiti eksterne vire financiranja kot so razpisi, ipd… Poudari, da je terminski plan zdaj že zamaknjen in da se mu zdi dobro, da so se seznanili s tem, kaj vse nas čaka v prihodnosti, projekte pa bomo  poizkusili peljati po prioritetah. 
G. Šetina opozori, da če bi bili s trženjem v prihodnosti uspešni, moramo pravilno urediti tudi finančno poslovanje. 

G. Pezelj predlaga, da se ob posameznih akcijah pripravi tudi dopis za lokalne in radijske postaje z namenom še boljše promocije posameznih projektov. 
G. Šetina predlaga, da bi bila NTZS sponzor državnem prvenstvu novinarjev v namiznem tenisu. 
G. Smodiš je mnenja, da mora pristop novinarjem ciljno usmerjen določenim novinarjem, poročajo oziroma lahko poročajo o namiznem tenisu in te nato primerno motivirati. 
G. Smodiš še omeni, da je pri celotni implementaciji Strategije potrebno poiskati čim več stičnih točk s klubi. 

Ga. Slatinšek pove, da so pri celotnem  projektu zelo veliko delali na povezavi in vključevanju klubov tako pri promo teamu, izobraževalnih seminarjih, Beli žogici, zloženkami,  ideja je tudi bila, da bi člane IO zadolžili za določene klube, iz katerih bi pridobivali informacije in jih posredovali na IO, da bi jim lažje in bolje pomagali pri različnih zadevah. 

G. Petrovčič omeni problem strokovnega namiznoteniškega kadra v vrtcih in šolah in vpraša, če se je mogoče tu lahko povezati z g. Kondričem, da bi te težave rešili. 

Saj imajo zelo veliko število otrok, ki so se vključili v vadbo namiznega tenisa in zelo malo kadra. Želi direkten pristop zveze oziroma Fakulteta za šport k vrtcem in šolam.
G. Hribar predlaga, da g. Petrovčič in ga. Slatinšek skupaj oblikujeta vabilo oziroma seznanitev, ki se ga posreduje šolam in vrtcem.

G. Bončina omeni, da po Sloveniji trenutno poteka akcija Zdravo življenje, ki ga financira ministrstvo za šolstvo in šport, ki je namenjena predstavitvi vseh športov otrokom prve triade in vodje teh akcij iščejo podporo lokalnih klubov in da se je potrebno tudi tukaj vključiti. 

Sklep  4: Izvršni odbor NTZS je seznanjen z načrtom implementacije Strategije NTZS in bo k uresničevanju aktivnosti pristopili v skladu s finančnimi sposobnostim NTZS.
ADD  5  Predsednik Hribar pove, da bomo to točko obravnavali v skladu z odstopom g. Vizjaka z mesta v.d. selektorja za članice in sprejetimi sklepi prejšnjih sej IO. Pove, da je tem predlogu podal podporo tudi predsednik SS g. Bončina. Odpre razpravo pod to točko. 
G. Šetina še enkrat omeni, da je gradivo, ki je predloženo - njena prijava na razpis za selektorje neprimerno. 

G. Pezelj se strinja z izraženo skrbjo g. Šetine, vendar je mnenja, da je včasih potrebno hitro ukrepati in da tej zadevi ne bi dajal posebne pomembnosti, saj je bolj pomembno, da se posvetimo kandidaturi, ki jo on osebno podpira. 

G. Bončina omeni, da je potrebna ureditev pogojev tudi pri ostalih selektorjih in predlaga, da se v zapisnik zapiše, da so selektorji naslednji: Bojan Rak za člane , Darijan Vizjak za ženske mlajše kategorije, Marjan Oražem za moške mlajše kategorije in Vesna Ojstršek Drnovšek za članice. 

G. Petrovčič pohvali prijavo ga. Ojstršek Drnovšek in izrazi upanje, da bi vsi podprli njeno kandidaturo. 

G. Novel vpraša za koliko časa imenujemo selektorje.
G. Hribar odgovori, da v skladu s pravilnikom so imenovani za dve leti vendar jim lahko IO kadarkoli prekliče pogodbo. Predlaga pripravo novih pogodb za vse selektorje. 

Sklep 5: Izvršni odbor NTZS soglasno imenuje Vesno Ojstršek Drnovšek za selektorico za članice.
ADD  6  Predsednik Hribar pove, da smo predloge za Skupščino OKS oddali in sicer: Marjana Hribarja za člana IO OKS, Boža Šetina in Matijo Krnca za člana komisij OKS.
G. Novel vpraša, ali je bilo možno vložiti vse tri funkcije?

G. Šarlah razloži, da lahko kandidiramo s tremi kandidaturami, vendar samo enega sprejmejo.

Sklep 6: Izvršni odbor NTZS potrjuje kandidature v komisije OKS.
ADD 7 G. Hribar razloži,da sta z g. Bončino ocenila, da je do konca leta  program potrjen in da bodo naslednjih dneh selektorji z zelo jasnimi finančnimi okvirji in jasnimi navodili pripravili program, ki bo v celoti šel najprej na SS in nato na IO NTZS. S tem zaključi to točko.

ADD  8 G. Hribar po interpretaciji ankete Izkaznica tekmovalca Sajde Slatinšek odpre razpravo pod to točko. 
G. Šetina predlaga, da bi na naslednji skupščini NTZS, kjer pride večina klubov takrat izvedli anketo za več stvari. 

G. Smodiš meni, da te stvari ne spadajo na skupščino, saj se tam odloča o drugih zadevah in drugo, da tisti, ki pridejo na skupščino ne razpolagajo z znanjem in informacijami na podlagi katerega se lahko odločijo. 
G. Šarlah predlaga, da bi tako anketo lahko izvedli na kakšnem večjem trenerskem seminarju pri ljudeh, ki problematiko bolj podrobno poznajo.

G. Krnc podpira predlog o združitvi vseh izkaznic NTZS. 

G. Hribar predlaga, da gremo v smeri priprave sodobne kartice v sistem olimpijske kartice.  
G. Pezelj poudari, da bi se morali tudi vprašati, zakaj je toliko apatičnosti in neodzivnosti s strani klubov in nekaj narediti tudi v tej smeri. Predlaga sestanek s predsedniki klubov, kjer bodo izpostavili svoje težave. 
Sklep 7: Izvršni odbor NTZS se je seznanil z analizo ankete Izkaznica tekmovalca in podpira nadaljuje aktivnosti v smeri izdelave in poenotenja izkaznic NTZS.
G. Hribar pojasni, da smo v gradivu dobili dopolnitev poročila selektorja Bojana Raka v skladu s sklepom prejšnje seje in odpre razpravo na to temo. 
G. Šetina pove, da je razočaran nad tem poročilom in odnosom selektorja do Izvršnega odbora.

G. Hribar pove, da je tudi on razočaran nad takšno vsebino poročila. 

G. Smodiš je mnenja, da na podlagi takšnega poročila zveza glede dogodka v Velenje ne more ukrepati, saj iz poročila izhaja, da je bilo vse v redu. Zato meni, da je ta zadeva na plečih kluba, da te zadeve uredijo. V bodoče je potrebno pripraviti kriterije glede priprav  in se sestati s selektorji in jim povedati, kaj se pričakuje od njih. 

G. Novel se strinja, da je potrebno definirati kaj pričakujemo od selektorjev in da pobudo, da se v Pravilnik doda, da selektorji morajo biti prisotni na državnih tekmovanjih in iskati potencialne reprezentante. 
G. Hribar pove, da bo naslednja seja namenjena potrjevanju programa, kjer bodo povabljeni vsi štirje selektorji in kjer jim bomo lahko povedali, kaj od njih pričakujemo.

G. Pezelj predlaga, da se za poročila predpiše enoten obrazec. 
G. Bončina pove, da je Pravilnik o reprezentancah že tri leta na zvezi, kjer so priloženi ti obrazci kot priloge. Je mnenja, da zaradi zlomljenega stola in strgane karnise  ni potrebno zganjati panike, na Evropskem prvenstvu so bile razbite luči in ni bilo panike, glavno je, da so našli krivce, ki naj plačajo to škodo.  

G. Hribar je mnenja, da je pod nujno treba pripraviti Pravilnik in ga naslednji seji potrditi. 

G. Smodiš pove, da on takšne stvari ne more mirno spremljati in tolerirati. 
G. Petrovčič meni, da bodo v klubu te zadeve uspešno rešili in predlaga, da klub deli to izkušnjo tudi z njimi, da bodo tudi ostali znali pravilno ravnati v takšnih situacijah. 

G. Žibrat omeni, da je bil z Janom na obisku na pripravah in je mnenja, da je bil en selektor na pripravah premalo vendar meni, da njegov odnos do igralcev premalo avtoritativen. 
G. Šetina predlaga, da bi na prvem zboru reprezentanti podpisali  kodeks obnašanja. 
Sklep 8: Izvršni odbor NTZS zavrača poročilo Bojana Raka in zahteva, da pripravi poročilo primerno poročilu selektorja. 
Sklep 9: Izvršni odbor NTZS nalaga predsedniku NTZS Marjanu Hribarju, da skliče sestanek z Bojanom Rakom in o tem sestanku poroča IO na naslednji seji. 
Predsednik Hribar odpre razpravo pod točko Pravilnik o pokalnih tekmovanjih.

G. Šetina spomni, da moramo dodati prehodno člen, ki govori o tem, da s temi pravili prenehajo veljati Propozicije pokalnega tekmovanja. 

G. Smodiš predlaga, da se v Pravilnik o pokalnih tekmovanjih zapiše tudi razmak oziroma ura igranja polfinalne tekme. 
G. Hribar predlaga  da se polfinale igra ob 10.00 uri, finale pa ob 17.00 uri. 
G. Smodiš predlaga, da se v 34. členu doda stavek: Začetek polfinalnih dvobojev je ob 10.00 uri. 

Sklep 10: Izvršni odbor NTZS s popravki potrjuje Pravilnik o pokalnem tekmovanju NTZS.
G. Hribar predlaga, da se potrdi udeležba Alex Galič na Svetovnem prvenstvu in predlaga, da oba udeleženca vodi g. Marjan Oražem. 
Sklep 11: Izvršni odbor NTZS potrjuje udeležbo Alex Galič na Svetovnem prvenstvu v Bratislavi.
Pod točko potrditev organizatorjev turnirjev g. Hribar predlaga, da o tej točki ne razpravljamo, ker se ni nobeden prijavil za turnir.

G. Hribar predlaga, da vse tiste zadeve, ki smo jih obravnavali kar se tiče Statuta, ki smo ga spremenili v skladu s pooblastili Skupščine NTZS, v namenu potrditve Statuta na Upravni enoti, skliče Izredna Skupščina NTZS za potrditev Statuta. Odpre razpravo na to temo. 
G. Smodiš je mnenja, da je pred tem potrebno prečistiti najprej organigram in preveriti kompatibilnost s Statutom in ga nato potrditi. 
Razprava poteka o poenotenju in usklajevanju organigrama.

G. Hribar predlaga uskladitev obeh organigramov in na naslednji seji zadevo dorečemo.

G. Smodiš predlaga, da se pripravi nov registracijski pravilnik, ki bo vključeval invalide, rekreativce in otroke.
Sklep 12: Izvršni odbor NTZS naloži g. Novelu in g. Smodišu, da pripravita  dokončno verzijo organigrama.
Sklep 13: Izvršni odbor NTZS želi na naslednji seji potrditi nov Registracijski pravilnik. 
G. Šetina vpraša glede žreba in pozicioniranja ekip v drugem delu 1. SNTL, želi, da se v zadnjem krogu srečata ekipi, ki sta bili po prvem delu na prvih dveh mestih.
G. Krnc odgovori, da je po Bergerju točno določeno, da se najboljše ekipe srečajo v zadnjem krogu. Ekipe je potrebno pozicionirati tako, da se to tudi uresniči. 

G. Hribar se strinja s tem, da je dobro, da se najboljši ekipi srečata v zadnjem krogu in predlaga, da se o tem obvesti komisarja. 
                   Seja zaključena ob 20.25 uri.








           Zapisala: Sajda Slatinšek

   

